Document ID: 32006D0499

ROZHODNUTIE POLITICKÉHO A BEZPEČNOSTNÉHO VÝBORU MONUC SPT/1/2006
z 30. mája 2006
o prijatí príspevkov tretích štátov na vojenskú operáciu Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu
(2006/499/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na tretí odsek jej článku 25,
so zreteľom na jednotnú akciu Rady 2006/319/SZBP z 27. apríla 2006 o vojenskej operácii Európskej únie na podporu misie Organizácie Spojených národov v Konžskej demokratickej republike (MONUC) počas volebného procesu (1) (operácia EUFOR RD Kongo), a najmä na jej článok 10 ods. 2,
keďže:
(1)
Na žiadosť politického a bezpečnostného výboru a v súlade so stanovením úloh Vojenského výboru Európskej únie (VVEÚ) veliteľ operácie EÚ a veliteľ vojsk EÚ viedli 3. a 10. mája 2006 konferencie o vytvorení ozbrojených síl a doplnení stavov.
(2)
Na základe odporúčania veliteľa operácie EÚ a VVEÚ o príspevku Turecka príspevok Turecka by sa mal prijať.
(3)
V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú obranné dôsledky,
ROZHODOL TAKTO:
Článok 1
Príspevky tretích štátov
Na základe konferencií o vytvorení ozbrojených síl a doplnení stavov sa prijíma príspevok Turecka na vojenskú operáciu EÚ v Konžskej demokratickej republike na podporu MONUC počas volebného procesu.
Článok 2
Nadobudnutie účinnosti
Toto rozhodnutie nadobúda účinnosť dňom jeho prijatia.
V Bruseli 30. mája 2006

Labels: 18
15
5